אלכס פוית'רס

אלכס פוית'רס (באנגלית: Alex Poythress; נולד ב-6 בספטמבר 1993) הוא כדורסלן איווארי יליד-ארצות הברית המשחק בעמדות הפאוור פורוורד והסנטר בזניט סנקט פטרבורג מהליגה המאוחדת של VTB.

 קריירה במכללות 
פוית'רס שיחק את קריירת המכללות שלו באוניברסיטת קנטקי, אותה העדיף על הצעות מעוד מכללות רבות. ב-12 בדצמבר 2014 סיים פוית'רס את עונת 2014/15 בשל קרע ברצועה הצולבת הקדמית בברך שמאל במהלך אימון.

פוית'רס חזר לקנטאקי לעונת הסיניור שלו, האחרונה שלו במסגרת המכללות, והעמיד ממוצעים של 10.2 נקודות ו-6.0 ריבאונדים למשחק. נכון לעונת 2020/21, פוית'רס נשאר אחד מחמישה שחקנים בלבד ששיחקו ארבע עונות תחת המאמן ג'ון קליפארי בקנטקי.

 קריירה מקצועית 
 פורט ויין מאד אנטס (2016–2017) 
לאחר שלא נבחר בדראפט ה-NBA 2016 הצטרף פוית'רס לסגל ליגת הקיץ של אורלנדו מג'יק. ב-29 באוגוסט 2016 הוא חתם באינדיאנה פייסרס. הפייסרס חתכו את פוית'רס מסגלם ב-17 באוקטובר 2016 לאחר שהופיע בשני משחקי קדם עונה. ב-31 באוקטובר 2016, הוא נרכש על ידי פורט ויין מאד אנטס, קבוצת ליגת הפיתוח של הפייסרס.

 פילדלפיה 76' (2017) 
ב-2 באפריל 2017 חתם פוית'רס בפילדלפיה 76' על מנת לסייע לקבוצה להתאושש ממכת הפציעות שפקדה אותה. הוא ערך את הופעת הבכורה שלו בקבוצה באותו לילה, כשקלע 11 נקודות ב-24 דקות מהספסל בהפסד 113–105 לטורונטו ראפטורס. ב-11 באפריל הוא חתם על חוזה עם פילדלפיה לשארית העונה.

 אינדיאנה פייסרס (2017–2018) 
ב-22 באוגוסט 2017 חתם פוית'רס על חוזה דו כיווני באינדיאנה פייסרס. על פי תנאי החוזה הוא חילק את זמנו בין הפייסרס לקבוצת ליגת הפיתוח שלהם, פורט ויין מאד אנטס. עם זאת, ב-28 בדצמבר 2017, חוזהו של פוית'רס הומר לחוזה מלא ורגיל לעונה על אף ששיחק ב-11 משחקים בלבד עם הפייסרס עד לשלב זה. ב-6 ביולי 2018, הפייסרס ויתרו עליו.

 אטלנטה הוקס (2018–2019) 
ב-20 באוגוסט 2018 חתם פוית'רס על חוזה דו כיווני עם אטלנטה הוקס. פוית'רס שיחק ב-21 משחקים עבור ההוקס (ואף פתח פעם אחת בחמישייה), עם ממוצעים של 5.1 נקודות ו-3.6 ריבאונדים למשחק. הוא גם העמיד ממוצעים של 23.7 נקודות, 9.7 ריבאונדים, 2.7 אסיסטים, 1.1 חטיפות ו-1.2 חסימות ב-18 משחקי ליגת הפיתוח עבור אירי בייהוקס.

 ג'ילין נורת'איסט טייגרס (2019) 
ב-12 באוגוסט 2019 חתם פוית'רס בג'ילין נורת'איסט טטיגרס מליגת ה-CBA הסינית.

 גלאטסראיי (2019–2020) 
ב-2 בדצמבר 2019 הוא חתם בגלאטסראיי מליגת העל הטורקית. פוית'רס העמיד בקבוצה ממוצעים של 12.9 נקודות ו-5.4 ריבאונדים למשחק.

 זניט (2020–2022) 
ב-7 ביולי 2020, חתם פוית'רס בזניט סנקט פטרבורג מהליגה המאוחדת של VTB והיורוליג. ב-16 ביוני 2021 חידש פוית'רס את חוזהו במועדון הרוסי.

 מכבי תל אביב (2022–2023) 
ב-21 ביוני 2022 חתם פוית'רס לשנתיים במכבי תל אביב מליגת העל הישראלית והיורוליג, וזכה איתה באליפות המדינה בעונת .

 אולימפיה מילאנו (2023–2024) 
ב-28 ביולי 2023 חתם פוית'רס באולימפיה מילאנו מליגת העל האיטלקית בכדורסל והיורוליג.
 זניט (2024–ואילך) 
ב-2024 חתם שוב בזניט מהליגה המאוחדת של VTB. בעונת 2024/2025 זניט סיימה במקום הראשון בעונה הסדירה.
 קישורים חיצוניים 

 הערות שוליים 

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:שחקני NBA שלא נבחרו בדראפט
קטגוריה:כדורסלני פילדלפיה 76'
קטגוריה:כדורסלני אוניברסיטת קנטקי
קטגוריה:כדורסלני אינדיאנה פייסרס
קטגוריה:כדורסלני גלאטסראיי
קטגוריה:כדורסלני פורט ויין מאד אנטס
קטגוריה:כדורסלני טריומף ליוברצי
קטגוריה:כדורסלנים אפרו-אמריקאים
קטגוריה:כדורסלני אולימפיה מילאנו
קטגוריה:כדורסלני אטלנטה הוקס
קטגוריה:כדורסלני מכבי תל אביב
קטגוריה:כדורסלני קולג' פארק סקייהוקס
קטגוריה:ג'ורג'יה: כדורסלנים
קטגוריה:אמריקאים שנולדו ב-1993